Wedvlug duif behaal rekord prys | Die Vryburger
Wedvlug duif behaal rekord prys
Die Europese lande is bekend vir hulle goed geteelde wedvlug duiwe, en vanjaar is geen uitsondering toe 'n eienaar van België sy duif teen 'n rekord prys van die hand gesit het op 'n veiling.
Die duif, New Kim, is tydens n veiling deur 'n welvarende Sjinese koper aangeskaf toe die afslaer die bod op hom toeslaan vir $1,9 miljoen.
Duiwe wedvlugte is normaalweg 'n stokperdjie in België en Nederland, maar dit het heel dikwels ook goeie inkomste aan die entoesiastiese eienaars besorg.
Die duif het reeds in 2018 met die kroon weggestap (of weggevlieg) met die "Ace Pigeon Grand National" vir middel afstand vlugte.
Die voorsitter van die Wedvlug Vereniging, Nikolaas Gyselbrecht, het later gesê hy het nie gedink die duif sou so 'n hoë prys behaal nie.
Gedurende die afgelope dekade het die stokperdjie vir talle pensioenarisse en huisvroue 'n "beroep" geword waarmee aansienlike inkomste gegenereer word, en het die sport reeds wêreldwye belangstelling ontwikkel.